**Ministru kabineta rīkojuma projekta „Grozījums Ministru kabineta 2014.gada 2.jūlija rīkojumā Nr.322 „Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Veterinārmedicīnas likuma 32.panta pirmā daļa un likuma „Par ārkārtējo situāciju un izņēmuma stāvokli” 6.panta pirmās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ar Ministru kabineta 2014.gada 2.jūlija rīkojumu Nr.322 „Par ārkārtējās situācijas izsludināšanu” (turpmāk – rīkojums Nr.322) Latgalē noteiktā teritorijā tika izsludināta ārkārtējā situācija, jo mājas un meža cūkām 26.jūnijā konstatēja pirmos Āfrikas cūku mēra (turpmāk – ĀCM) uzliesmojuma gadījumus. 11. un 12.jūlijā ĀCM tika konstatēts vēl divās piemājas saimniecībās ar zemu biodrošības līmeni. Tāpēc 2014.gada 15.jūlijā Ministru kabinets pieņēma rīkojumu Nr.359 „Par pasākumiem Āfrikas cūku mēra izplatīšanās ierobežošanai”, nosakot stingrus nosacījumus cūku sugas dzīvnieku novietnēm un pasākumus, kas veicami, ja noteiktos nosacījumus cūku sugas dzīvnieku īpašnieki nevar īstenot.  17.jūlijā ĀCM laboratoriski apstiprināts vēl trīs mājas cūku novietnēs ārkārtējās situācijas zonā un 18.jūlijā ir apstiprināts ĀCM Valkas novada Ērģemes pagastā. Līdz ar to rīkojumā Nr.322 tika veikti grozījumi, papildinot to ar jaunām teritorijām, kurās arī tiek noteikta ārkārtējā situācija.  Ārkārtēja situācija ir noteikta virknē novados, kuros saskaņā ar Ministru kabineta 2012.gada 14.augusta noteikumiem Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” ir noteikta pierobeža un pierobežas josla. Lai nodrošinātu ĀCM izplatības ierobežošanu, nepieciešams palielināt kontroli uz ceļiem pierobežā un pierobežas joslā. Pašlaik kontroli uz ceļiem, saskaņā ar rīkojumu Nr.322, nodrošina Valsts policija.  No 2014.gada 26.jūlija pēc Valsts policijas lūguma Valsts robežsardze Āfrikas cūku mēra skartajās teritorijās, kas atrodas pierobežā un pierobežas joslā, ir izveidojusi un nodrošina četru pastāvīgu kontroles posteņu darbību 24 stundu režīmā. Tādējādi Valsts robežsardzes pašreiz nodrošina minētājas teritorijās visu transportlīdzekļu kontroli ar mērķi veikt mājas cūku, mežacūku un to produktu pārvadājumu pārbaudes.  Ja Valsts robežsardzei, izpildot rīkojuma projektā noteiktos pasākumus, radīsies papildu izdevumi, papildu finansējums tiks pieprasīts atbilstoši rīkojums Nr.322 1.punktam. |
| 3. | Projekta izstrādē iesaistītās institūcijas | | Valsts robežsardze |
| 4. | Cita informācija | | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums attiecas uz visām personām, kuras dzīvo un uzturas teritorijā, kurā tiek izsludināta ārkārtējā situācija un kurā ir noteikta pierobežas vai pierobežas josla. | |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums maina līdzšinējo administratīvo procedūru, jo tas nosaka īpašu tiesisko režīmu pēc ārkārtējās situācijas izsludināšanas noteiktā Latvijas teritorijā. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |

*Anotācijas III, IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs R.Kozlovskis

08.08.2014. 11:51

508

I.Skirusa

67075663, [ieva.skirusa@rs.gov.lv](mailto:ieva.skirusa@rs.gov.lv)

J.Laimiņš

67075733, janis.laimins@rs.gov.lv